ᱨᱟᱡᱽᱱᱟᱱᱫᱽᱜᱟᱶ

ᱨᱟᱡᱽᱱᱟᱱᱫᱽᱜᱟᱶ ᱫᱚ ᱥᱤᱧᱚᱛ ᱨᱮᱱᱟᱜ ᱪᱷᱚᱛᱛᱤᱥᱜᱚᱲ ᱯᱚᱱᱚᱛ ᱨᱮ ᱨᱟᱡᱽᱱᱟᱱᱫᱽᱜᱟᱶ ᱦᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱫᱚ ᱑᱖᱓,᱑᱒᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱫᱩᱨᱜᱽ ᱦᱚᱱᱚᱛ ᱦᱟᱹᱴᱤᱧ ᱨᱮᱱᱟᱜ ᱚᱱᱰᱚᱠ ᱮᱱᱟ ᱨᱟᱡᱽᱱᱟᱱᱫᱽᱜᱟᱶ ᱦᱚᱱᱚᱛ ᱒᱖ ᱡᱟᱱᱩᱣᱟᱨᱤ ᱑᱙᱗᱓ ᱨᱮ ᱛᱮᱭᱟᱨ ᱮᱱᱟ ᱾

ᱦᱚᱲ ᱞᱮᱠᱷᱟ
᱒᱐᱑᱑ ᱦᱚᱲ ᱞᱮᱠᱷᱟ ᱡᱚᱠᱷᱟ
᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱨᱟᱡᱽᱱᱟᱱᱫᱽᱜᱟᱶ ᱨᱤᱱ ᱦᱚᱲ ᱮᱞ ᱒᱐᱑᱑ ᱑᱖᱓,᱑᱔᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ; ᱚᱱᱰᱮ ᱠᱷᱚᱱ ᱠᱚᱲᱟ ᱘᱑,᱙᱒᱙ ᱟᱨ ᱛᱤᱨᱞᱟᱹ ᱘᱑,᱑᱘᱕ ᱜᱟᱱ ᱠᱚ ᱢᱮᱱᱟᱜ ᱠᱚᱣᱟ ᱾ᱨᱟᱡᱽᱱᱟᱱᱫᱽᱜᱟᱶ ᱨᱮ ᱥᱮᱪᱮᱫ ᱫᱚᱨ ᱘᱖.᱙᱗% ᱢᱮᱱᱟᱜᱼᱟ, ᱠᱚᱲᱟ ᱟᱜ ᱥᱮᱪᱮᱫ ᱙᱑.᱑᱙% ᱢᱮᱱᱟᱜᱼᱟ, ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱘᱒.᱙᱘% ᱢᱮᱱᱟᱜᱼᱟ ᱾ 

᱒᱐᱐᱑ ᱦᱚᱲ ᱞᱮᱠᱷᱟ ᱡᱚᱠᱷᱟ
᱒᱐᱐᱑ ᱥᱟᱹᱦᱤᱛ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱨᱟᱡᱽᱱᱟᱱᱫᱽᱜᱟᱶ ᱨᱤᱱ ᱦᱚᱲ ᱮᱞ ᱑᱔᱓,᱗᱒᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱫᱚ ᱕᱑% ᱦᱚᱲ ᱮᱞ ᱟᱨ ᱛᱤᱨᱞᱟᱹ ᱫᱚ ᱔᱙% ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ ᱾ ᱨᱟᱡᱽᱱᱟᱱᱫᱽᱜᱟᱶ ᱨᱮ ᱥᱮᱪᱮᱫ ᱫᱚᱨ ᱗᱓% ᱛᱟᱦᱮᱸ ᱠᱟᱱᱟ, ᱱᱤᱭᱟᱹ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱕᱙.᱕% ᱠᱷᱚᱱ ᱰᱮᱦᱮᱨ ᱜᱮᱭᱟ: ᱠᱚᱲᱟ ᱟᱜ ᱥᱮᱪᱮᱫ ᱘᱐% ᱢᱮᱱᱟᱜᱼᱟ, ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱖᱕₹ ᱢᱮᱱᱟᱜᱼᱟ ᱾ ᱨᱟᱡᱽᱱᱟᱱᱫᱽᱜᱟᱶ ᱨᱮ, ᱑᱓% ᱦᱚᱲ ᱮᱞ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾

ᱚᱛᱱᱚᱜ
ᱨᱟᱡᱽᱱᱟᱱᱫᱽᱜᱟᱶ ᱪᱷᱚᱛᱛᱤᱥᱜᱚᱲ Falling Rain Genomics, Inc - Raj Nandgaon ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱓᱐᱗ ᱢᱤᱴᱚᱨ (᱑᱐᱑᱐ ᱯᱷᱤᱴ) ᱢᱮᱱᱟᱜᱼᱟ ᱾

ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
ᱨᱮᱞᱣᱮ
ᱨᱟᱡᱽᱱᱟᱱᱫᱽᱜᱟᱶ ᱨᱮᱞᱣᱮ ᱥᱴᱮᱥᱚᱱ ᱦᱟᱵᱽᱲᱟᱼᱱᱟᱜᱽᱯᱩᱨᱼᱢᱩᱢᱵᱟᱭ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱾ ᱥᱴᱮᱥᱚᱱ SECR ᱨᱮᱱᱟᱜ ᱱᱟᱜᱽᱯᱩᱨ ᱠᱷᱚᱸᱰ ᱵᱷᱤᱛᱤᱨ ᱨᱮ ᱦᱤᱡᱩᱜᱼᱟ ᱾ ᱞᱚᱠᱟᱞ ᱴᱨᱮᱱ ᱰᱚᱸᱜᱚᱨᱜᱟᱲ ᱟᱨ ᱱᱟᱜᱽᱯᱩᱨ ᱥᱴᱮᱥᱚᱱ ᱞᱟᱹᱜᱤᱫ ᱛᱮ, ᱟᱨ ᱥᱟᱢᱟᱝ ᱨᱮ ᱨᱟᱭᱯᱩᱨ ᱞᱟᱹᱜᱤᱫ ᱥᱟᱨᱟ ᱞᱮᱛᱟᱨ ᱥᱮᱵᱟ ᱭᱮᱠᱟ ᱛᱟᱦᱮᱸᱱᱟ, ᱟᱫᱚ ᱡᱚᱛᱚ ᱢᱟᱦᱟᱱᱟᱜᱟᱨ ᱞᱟᱹᱜᱤᱫ ᱛᱮ ᱥᱚᱡᱷᱮ ᱮᱠᱥᱯᱨᱮᱥ ᱴᱨᱮᱱ ᱵᱮᱵᱚᱥᱛᱟ ᱢᱮᱱᱟᱜᱼᱟ: ᱱᱟᱶᱟ ᱫᱤᱞᱞᱤ, ᱢᱩᱢᱵᱟᱭ, ᱠᱚᱞᱠᱟᱛᱟ, ᱪᱮᱱᱱᱟᱭ, ᱚᱦᱢᱚᱫᱟᱵᱟᱫᱽ, ᱵᱮᱝᱜᱟᱞᱩᱨᱩ ᱟᱨ ᱯᱩᱱᱮ ᱾ ᱵᱤᱞᱟᱥ ᱯᱩᱨ, ᱨᱟᱭᱯᱩᱨ ᱟᱨ ᱫᱩᱨᱜᱽ ᱛᱟᱭᱚᱢ ᱨᱟᱡᱽᱱᱟᱱᱫᱽᱜᱟᱶ ᱨᱮᱞᱣᱮ ᱥᱴᱮᱥᱚᱱ ᱯᱚᱱᱚᱛ ᱨᱮᱱᱟᱜ ᱯᱩᱱᱟᱜ ᱟᱹᱰᱤ ᱵᱤᱡᱤ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱨᱮᱞᱣᱮ ᱥᱴᱮᱥᱚᱱ ᱨᱮ ᱯᱩᱱᱭᱟ ᱱᱟᱯᱟᱭ ᱛᱮ ᱩᱴᱷᱱᱟᱹᱣ ᱯᱞᱮᱴᱯᱷᱚᱨᱚᱢ ᱠᱟᱱᱟ ᱾ ᱥᱚᱦᱚᱨ ᱠᱷᱚᱱ ᱑᱙᱐ ᱠᱷᱚᱱ ᱰᱮᱦᱮᱨ ᱴᱨᱮᱱ ᱥᱮᱱᱚᱜᱼᱟ ᱾ ᱤᱱᱫᱚᱨ, ᱵᱷᱚᱯᱟᱲ, ᱡᱟᱵᱟᱞᱯᱩᱨ, ᱜᱣᱟᱞᱤᱭᱚᱨ, ᱱᱟᱜᱽᱯᱩᱨ, ᱜᱚᱱᱰᱤᱭᱟ, ᱣᱟᱨᱫᱷᱟ, ᱢᱩᱢᱵᱟᱭ, ᱯᱩᱱᱮ, ᱱᱟᱥᱤᱠ, ᱦᱟᱯᱟ, ᱪᱮᱱᱱᱟᱭ, ᱛᱤᱨᱩᱣᱚᱱᱚᱱᱛᱯᱩᱨᱚᱢ, ᱯᱟᱴᱱᱟ ᱮᱢᱟᱱ ᱞᱟᱹᱜᱤᱫ ᱛᱮ ᱥᱚᱡᱷᱮ ᱡᱚᱲᱟᱣ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾

 ᱵᱟᱥ 
ᱨᱟᱡᱽᱱᱟᱱᱫᱽᱜᱟᱶ ᱨᱮ ᱵᱟᱨᱭᱟ ᱵᱟᱥ ᱥᱴᱮᱸᱰ, ᱢᱟᱨᱮ ᱵᱟᱥ ᱥᱴᱮᱸᱰ ᱟᱨ ᱱᱟᱣᱟ ᱵᱟᱥ ᱥᱴᱮᱸᱰ ᱢᱮᱱᱟᱜᱼᱟ ᱾ ᱥᱩᱨᱥᱩᱯᱩᱨ ᱨᱮᱱᱟᱜ ᱥᱚᱦᱚᱨ ᱟᱨ ᱟᱹᱛᱩ ᱨᱮ ᱦᱤᱡᱩᱜ ᱥᱮᱱᱚᱜ ᱞᱟᱹᱜᱤᱫ ᱛᱮ ᱵᱟᱥ ᱡᱚᱲᱟᱣ ᱟᱠᱟᱱᱟ ᱱᱟᱯᱟᱭ ᱛᱮ, ᱟᱫᱚ ᱡᱷᱟᱹᱞ ᱥᱟᱺᱜᱤᱧ ᱨᱮᱱᱟᱜ ᱵᱟᱥ ᱡᱚᱲᱟᱣ ᱟᱠᱟᱱ ᱯᱨᱟᱠᱴᱤᱠᱟᱞ ᱞᱮᱠᱟᱛᱮ ᱵᱮᱵᱚᱥᱛᱟ ᱵᱟᱱᱩᱜᱼᱟ ᱾ 

ᱵᱷᱚᱸᱰᱟᱨᱟ ᱠᱷᱚᱸᱰ ᱵᱷᱤᱛᱤᱨ ᱨᱮ MSRTC ᱢᱚᱦᱟᱨᱟᱥᱴᱨᱚ ᱟᱨ ᱪᱷᱚᱛᱤᱥᱜᱚᱰ ᱠᱷᱚᱱ ᱠᱚᱲᱟᱣ ᱟᱠᱟᱱ ᱵᱷᱤᱱᱮ ᱵᱷᱤᱱᱮ ᱰᱤᱯᱚ ᱠᱷᱚᱱ ᱨᱟᱡᱽᱱᱟᱱᱫᱽᱜᱟᱶ ᱞᱟᱹᱜᱤᱫ ᱵᱟᱥ ᱥᱮᱵᱟ ᱢᱮᱱᱟᱜᱼᱟ ᱾ ᱵᱷᱚᱸᱰᱟᱨᱟ ᱟᱨ ᱨᱟᱡᱽᱱᱟᱱᱫᱽᱜᱟᱶ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱖ ᱱᱚᱣᱟ ᱵᱷᱤᱛᱤᱨ ᱛᱮ ᱡᱚᱲᱟᱣ ᱟᱠᱟᱱᱟ ᱾

 ᱥᱟᱹᱠᱷᱭᱟᱹᱛ 

ᱵᱟᱦᱨᱮ ᱡᱚᱱᱚᱲ
 Official website of Rajnandgaon district


ᱛᱷᱚᱠ:ᱨᱟᱡᱽᱱᱟᱱᱫᱽᱜᱟᱶ ᱦᱚᱱᱚᱛ ᱨᱮ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
Category:Former capital cities in India
Category:Municipal corporations in Chhattisgarh